text: [{"text_idx": "#000001", "text": "Putin og Kim hittast i\u0301 Russlandi"}, {"text_idx": "#000003", "text": "Nor\u00f0urkoreanski lei\u00f0arin, Kim Jong Un, hevur lova\u00f0 russiska forsetanum, Vladimir Putin, stu\u00f0ul i\u0301 \u201cstri\u0301\u00f0num mo\u0301ti imperialismu\u201d, nu\u0301 hann er a\u0301 almennari vitjan i\u0301 Russlandi."}, {"text_idx": "#000004", "text": "Kim Jong Un kom vi\u00f0 toki i\u0301 gja\u0301r til Russlands, har lei\u00f0in gekk til Vostochny rakettpallin i\u0301 Amur landslutinum."}, {"text_idx": "#000005", "text": "Eftir rundvi\u0301sing a\u0301 rakettpallinum, h\u00f8vdu teir ba\u0301\u00f0ir Putin og Kim ti\u0301\u00f0indafund vi\u00f0 russiska mi\u00f0lafylginum, og Putin ny\u0301tti h\u00f8vi\u00f0 at minna Kim Jong Un a\u0301, at Russland var fyrsta landi\u00f0 at vi\u00f0urkenna Nor\u00f0urkorea sum sja\u0301lvst\u00f8\u00f0uga tjo\u0301\u00f0, og harumframt ynskti hann Kim til lukku vi\u00f0 75 a\u0301ra stovningardegnum hja\u0301 Nor\u00f0urkorea."}, {"text_idx": "#000006", "text": "Kim takka\u00f0i fyri leiklutin, i\u00f0 ta\u0301verandi Sovietsamveldi\u00f0 hev\u00f0i fyri Nor\u00f0urkorea, ta\u0301 landi\u00f0 var\u00f0 sett a\u0301 stovn, og hann gj\u00f8rdi greitt, at Russland hevur lagt seg u\u0301t i\u0301 eitt \u201cheilagt stri\u0301\u00f0\u201d fyri at verja tess sja\u0301lvr\u00e6\u00f0i mo\u0301ti hegemoniskum valdi."}, {"text_idx": "#000007", "text": "Harumframt seg\u00f0i Kim, at Nor\u00f0urkorea fo\u0301r at veita Russlandi stu\u00f0ul i\u0301 \u201cstri\u0301\u00f0num mo\u0301ti imperialismu\u201d."}, {"text_idx": "#000008", "text": "Undan fundinum var\u00f0 gitt, at teir ba\u0301\u00f0ir ri\u0301kislei\u00f0ararnir fo\u0301ru at vi\u00f0gera, i\u0301 hv\u00f8nn mun Nor\u00f0urkorea kann veita Russlandi va\u0301pn og herna\u00f0aru\u0301tger\u00f0 til stri\u0301\u00f0i\u00f0 i\u0301 Ukraina."}, {"text_idx": "#000009", "text": "Eitt talsfo\u0301lk fyri Russland gj\u00f8rdi kortini undan fundinum greitt, at me\u00f0an ta\u00f0 er pu\u0301ra vanligt, at tv\u00e6r tjo\u0301\u00f0ir vi\u00f0gera herna\u00f0arlig ma\u0301l, so \u00e6tlar Russland ikki at grei\u00f0a fra\u0301, hvat liggur a\u0301 samra\u0301\u00f0ingarbor\u00f0inum til fundin."}]